Α.Ε.Κ. (ποδόσφαιρο σάλας)

Το **τμήμα ποδοσφαίρου σάλας της ΑΕΚ** είναι ένα ελληνικό τμήμα ποδοσφαίρου σάλας που ανήκει στον ομώνυμο σύλλογο και αγωνίζεται στην Futsal Super League.Έχει κατακτήσει 26 τρόπαια σε διοργανώσεις αντρών και παίδων.

## Ιστορία
### Τα χρόνια της ίδρυσης
Το τμήμα Φούτσαλ της ΑΕΚ, αρχικά ξεκίνησε όταν σε συνεργασία με τον ΟΦ Γέρακα το καλοκαίρι του 2008, δρομολογήθηκε η επικείμενη συγχώνευση στο τέλος της αγωνιστικής περιόδου, μιας και δεν υπήρχε άλλος τρόπος, έχοντας περάσει οι ημερομηνίες για την συμμετοχή νέου σωματείου στην Β’ Εθνική σάλας. Το νεοσύστατο τμήμα ανέλαβαν να δημιουργήσουν και να οργανώσουν 5 οπαδοί του Δικεφάλου, με σκοπό και γνώμονα την παρουσία της ΑΕΚ, και στον χώρο του ποδοσφαίρου σάλας. Τελικά η ομάδα τερμάτισε στην 2η θέση την σεζόν 2008–09, και προβιβάστηκε στην Α’ Εθνική.

Όμως η άρνηση της ομοσπονδίας στο αίτημα της ΑΕΚ για συγχώνευση με τον ΟΦ Γέρακα, έκανε άμεση την ανάγκη δημιουργίας νέου τμήματος υπό την Ερασιτεχνική ΑΕΚ, και συμμετοχή εκ νέου στην Β’ Εθνική σάλας, σαν νεοσύστατο σωματείο, για την επόμενη σεζόν 2009–10. Η ανδρική ομάδα αγωνίστηκε στο κλειστό Γέρακα, και κέρδισε την άνοδο της στην Α’ Εθνική κατηγορία, τερματίζοντας 1η στον όμιλο της, στηριζόμενη αποκλειστικά σε παίχτες-οπαδούς της ΑΕΚ, οι οποίοι επιλέχτηκαν μεταξύ πολλών σε δοκιμαστικά φιλικά του καλοκαιριού, όλοι αφιλοκερδώς. Σημείο αναφοράς: Το τμήμα δεν επιβάρυνε ποτέ το ταμείο της ερασιτεχνικής ΑΕΚ με έξοδα, καθώς οικονομικά επιβίωνε χάρη στην βοήθεια των οπαδών της ΑΕΚ.

### Δημιουργία Ακαδημιών
Το καλοκαίρι του 2010, η ανάγκη δημιουργίας ακαδημίας ποδοσφαίρου, στοιχείο απαραίτητο για την άδεια συμμετοχής της ανδρικής ομάδας στην Α’ Εθνική κατηγορία, οδήγησε τους υπεύθυνους του τμήματος στο 1ο μεγάλο κάλεσμα του κόσμου της ΑΕΚ μέσω ΜΜΕ, Fun Weekend και διαφημίσεων για την δημιουργία νέας ακαδημίας της ΑΕΚ, για παιδιά από 6 ετών και πάνω, 7 μόλις νέα αρχάρια παιδιά, εντάχτηκαν στο αρχικό σχήμα της νεοσύστατης ακαδημίας, διάφορων ηλικιών, με δικαίωμα συμμετοχής στο πρωτάθλημα υποδομών. Η ανδρική ομάδα τερματίζει στην 7η θέση της βαθμολογίας της Α’ Εθνικής, τεράστια επιτυχία, στην 1η συμμετοχή σε αυτό το πρωτάθλημα, έχοντας στείλει πλέον και 4 ποδοσφαιριστές στην Εθνική ομάδα, αποζημιώνοντας τους, για τις εξαιρετικές εμφανίσεις τους, και διαθέτοντας τον 1ο σκόρερ του Ελληνικού πρωταθλήματος, και φτάνοντας στον Ημιτελικό Κυπέλλου Ελλάδος, χάνοντας την πρόκριση στον τελικό, στο τελευταίο λεπτό του αγώνα. Η ακαδημία πλέον, από 1 τμήμα αθλητών, σε όλη την χρονιά, καταφέρνει να τελειώσει με 3 τμήματα, με 30 παιδιά από 6 έως 13 ετών.

Το καλοκαίρι του 2011 η ξαφνική φυγή των 4 διεθνών ποδοσφαιριστών για διάφορους λόγους, και η ανεπαρκής αντικατάσταση τους, με άλλους ισάξιους ποδοσφαιριστές από δοκιμαστικά φιλικά, μιας και αυτή ήταν η φιλοσοφία των υπευθύνων του τμήματος, έφερε στην ομάδα, μεγάλη αγωνιστική αναστάτωση με συνέπεια η ομάδα, να μείνει νωρίς εκτός αγωνιστικών στόχων, τερματίζοντας στην 10η θέση. Η ακαδημία πλέον άρχιζε ολοένα και να μεγαλώνει με αποτέλεσμα να φτάσει στην κατάκτηση του κυπέλλου Ελλάδος στην κατηγορία των Juniors, νικώντας με ανατροπή στον τελικό του κυπέλλου την κάτοχο αυτού, Αθήνα 90, με 2–1. Επίσης η ομάδα των Παμπαίδων δίνει και αυτή την 1η της παρουσία στο Final 4 κυπέλλου, Ελλάδος, με την συμμετοχή παιχτών μικρότερης ηλικίας. Έτσι, η χρονιά ολοκληρώνεται με την ΠΑΕ ΑΕΚ, να τιμά μπροστά σε 25.000 κόσμου, στο τελευταίο παιχνίδι του Νίκου Λυμπερόπουλου και του Τραϊανού Δέλλα, την ομάδα των Juniors, και να γιορτάζουν με τους οπαδούς της ΑΕΚ.

### Διοικητικές Αλλαγές
Η επόμενη σεζόν, αυτή του 2012–13 ήταν μια σεζόν διοικητικών εξελίξεων στο τμήμα Σάλας της ΑΕΚ, μιας και η αρχική ομάδα των 5 ιδρυτικών στελεχών αποχωρεί από το προσκήνιο, για διάφορους λόγους. Έτσι, μπροστά στον κίνδυνο, να διαλυθεί όλη αυτή η προσπάθεια 3 ετών, αφού δεν αναλάμβανε κάποιος να συνεχίσει το συγκεκριμένο project, η διοίκηση της Ερασιτεχνικής ΑΕΚ, ανέθεσε την ευθύνη και την διοίκηση του τμήματος, στον προπονητή της ανδρικής ομάδας, και υπεύθυνο της ακαδημίας, Δημήτρη Κουνταρδά ως έφορο του τμήματος, με άμεσους συνεργάτες του, τον Σταύρο Μαυράκη και τον Μάνθο Χατζηροδίτη. Η ανδρική ομάδα ενισχύεται σημαντικά, με την έλευση 4-5 έμπειρων ποδοσφαιριστών, μετακομίζει στην νέα της έδρα, στο κλειστό Νικολακάκης και το προπονητικό δίδυμο, δημιουργεί μια δυνατή ομάδα, που την φέρνει στην 1η τετράδα του πρωταθλήματος. Η ακαδημία αριθμεί πάνω από 150 αθλητές, όλων των ηλικιών, από 4 έως 17 ετών, με 4 αγωνιστικά τμήματα Ε.Π.Ο. και άλλα 8 πρωταγωνιστικά τμήματα, φιλοξενούμενα στο Paradise Park, στο Κλειστό Νικολακάκης, στο Ελληνικό (2014-16 και 2018-20) και στον Άλιμο (2016-18). Επίσης, δημιουργείται και ένα αθλητικό σπίτι στην περιοχή του Γέρακα, όπου φιλοξενεί και εκεί πάνω από 20 νέους αθλητές της ΑΕΚ, των ανατολικών προαστίων της Αττικής.

Το 2018 το τμήμα τζούνιορs (κ11) κατακτάει το πρωτάθλημα Ελλάδοs και αποθεώνεται μπροστά σε 60.000 φιλάθλουs στο ΟΑΚΑ την ημέρα που και η ΠΑΕ ΑΕΚ κατακτάει μαθηματικά το πρωτάθλημα Ελλάδοs (22 Απριλίου 2018).

## Σύνθεση Ομάδας
Η ομάδα όπως ήταν στις   

### Δανεικοί
Ποδοσφαιριστές της ΑΕΚ που αγωνίζονται σε άλλους συλλόγους έως τον Ιούνιο του 2019:

### Διοίκηση και τεχνικό επιτελείο

### Ακαδημία

## Αξιοσημείωτοι Παίχτες

## Αξιοσημείωτοι Προπονητές
* πλαίσιο|20px Απόστολος Μπελτσίδης
* πλαίσιο|20px Γιάννης Ζιάβας
* πλαίσιο|20px Άγγελος Εμμανουηλίδης

## Τίτλοι και Διακρίσεις

### Πανελλήνιοι ανδρών
* **[[Πρωτάθλημα Ελλάδας ποδοσφαίρου σάλας ανδρών|Πρωτάθλημα Ελλάδας ανδρών]] (4)**: 2019, 2020, 2024, 2025
** *Φιναλίστ (3)*: 2021, 2022, 2023
* **[[Κύπελλο Ελλάδος ποδοσφαίρου σάλας ανδρών|Κύπελλο Ελλάδας ανδρών]] (2)**: 2018, 2023
** *Φιναλίστ* (2): 2017, 2024
* **[[Κύπελλο Ελλάδος ποδοσφαίρου σάλας ανδρών#Σούπερ Καπ|Σούπερ Καπ ανδρών]] (5)**: 2018, 2019, 2023, 2024, 2025

### Άλλοι

* Τουρνουά Futsal ανδρών > **(2):** 2017, 2018
* Stoiximan Preseason Futsal Cup **(1):** 2020

**[[Τμήματα υποδομών]]**

* **Κατηγορία παμπαίδων:**
** Κύπελλο (1): 2018
* **Κατηγορία Κ-18:**
** Πρωτάθλημα (1): 2022
** Κύπελλο (1): 2021
**Σούπερ Καπ (2): 2021, 2022
* **Κατηγορία Κ-14:**
** Κύπελλο (1): 2022
* **Κατηγορία Κ-13:**
**Πρωτάθλημα (1): 2023
**Σούπερ Καπ (1): 2021
* **Κατηγορία Κ-12:**
** Πρωτάθλημα (1): 2022
** Κύπελλο (2): 2019, 2022
** Σούπερ Καπ (1): 2019
* **Κατηγορία Κ-11 (juniors):**
** Πρωτάθληματα (3): 2018, 2021, 2024
** Κύπελλα (2): 2012, 2021
** Σούπερ Καπ (1): 2018
* **Κατηγορία Κ-10 (pro-juniors):**
** Πρωτάθλημα (1): 2019
**
** Κύπελλο (3): 2018, 2022, 2023
** Σούπερ Καπ (2): 2018, 2019
* **Κατηγορία Κ-9:**
** Πρωτάθλημα (1): 2021
** Κύπελλο (2): 2019, 2022

## Ατομικές Διακρίσεις

### Πρώτος Σκορερ [[Πρωτάθλημα Ελλάδας ποδοσφαίρου σάλας ανδρών|Futsal Super League]]

* **Δημήτρης Θανασάι**: 54 γκολ, 2018-19
* **Μάριος Ντάτης**: 42 γκολ, 2024-25

## Η παρουσία στην Α' Εθνική Ανδρών

## Τελικοί Κυπέλλου

## Τελικοί Σούπερ Καπ

## Ευρωπαϊκοί Αγώνες

## Πηγές
* https://www.aek365.org/a-755930/futsal-zhsame-mia-monadikh-epituxia-isw-thn-megaluterh-se-sullogiko-epipedo-gia-to-ellhniko-futsal.htm
* http://www.futsalhellas.com/shkwse-dikaia-to-super-cup-h-aek/
* https://www.to10.gr/sport/alla-spor/387361/pire-souper-kap-sto-futsal-aek/
* https://www.gazzetta.gr/football/futsal/article/1361137/futsal-aek-panathinaikos-protathlitria-i-enosi
* https://www.sport24.gr/futsal/futsal-protathlitria-i-aek-sti-sala-me-14-omades-to-neo-protathlima.8949369.html
* https://www.enwsi.gr/723248/aek/erasitexniki/kypelloychos-ellados-i-aek-sto-futsal.html

## Εξωτερικοί σύνδεσμοι
* Επίσημος Δικτυακός Τόπος του τμήματος ποδοσφαίρου σάλας της Α.Ε.Κ.  
* Α.Ε.Κ. - Επίσημος Δικτυακός Τόπος  
* Α.Ε.Κ. futsal | Facebook

## Παραπομπές


Κατηγορία:Αθλητική Ένωση Κωνσταντινουπόλεως
Κατηγορία:Ελληνικοί σύλλογοι ποδοσφαίρου σάλας